
ОБЩИНСКИ СЪВЕТ – ПИРДОП
2070 град Пирдоп, площад ”Тодор Влайков” №2 , тел./факс: 07181/ 51-12
е-mail: obs_pirdop1@abv.bg


ДО
ОБЩИНСКИ СЪВЕТ-ПИРДОП

ДОКЛАДНА ЗАПИСКА
ОТ ВАСИЛ КАФЕДЖИЕВ - ПРЕДСЕДАТЕЛ НА ОБЩИНСКИ СЪВЕТ-ПИРДОП

[bookmark: _Hlk480379157] ОТНОСНО: Повторно внасяне за разглеждане и приемане на годишен финансов отчет и годишен доклад  за дейността на  „Пролет” ЕООД през 2025 г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Годишният финансов отчет и годишният доклад за дейността на „Пролет“ ЕООД за 2025 г. бяха внесени за разглеждане на заседание на Общински съвет – Пирдоп, проведено на 28.05.2026 г. С Решение № 92, прието с Протокол № 6 от същото заседание, Общинският съвет не прие представените документи.

Решение № 92 беше върнато за ново обсъждане от Областния управител на Софийска област със Заповед № ВР-44/11.06.2026 г. Решението не беше разгледано повторно от Общинския съвет, а впоследствие беше обжалвано от Областния управител. С Определение № 1280 от 08.09.2026 г. Административен съд – София област е оставил жалбата без разглеждане и е прекратил производството.

По молба на управителя на „Пролет“ ЕООД, г-жа Мария Минчева, годишният финансов отчет и годишният доклад за дейността на дружеството за 2025 г. се внасят повторно за разглеждане от Общински съвет – Пирдоп.

[bookmark: _GoBack][bookmark: _Hlk164246867]	В тази връзка и на основание чл. 21, ал. 1, т. 23 от Закона за местното самоуправление и местната администрация (ЗМСМА) , чл. 147, ал. 2, вр. с чл. 137, ал. 1, т. 3 от Търговския закон и чл. 13, ал. 1, т. 1, вр. с чл. 24, ал. 1, т. 1 и чл. 32, т. 7 от Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, предлагам да бъде  подкрепен и приет следния проект за 

РЕШЕНИЕ:
1. Общински съвет - Пирдоп приема годишен финансов отчет и годишен доклад за дейността на „Пролет”  ЕООД за 2025 г. 

2. Общински съвет - Пирдоп приема реализираната загуба от дейността на „Пролет”  ЕООД за 2025 г. в размер на 63 433,98 лв., която да се отнесе в счетоводството на Дружеството, като непокрита загуба  от минали години.

Приложения:
1. Годишен финансов отчет  на „Пролет” ЕООД  за 2025 г.
2. Годишен доклад за дейността на „Пролет” ЕООД  за 2025 г.



С уважение,
Васил Кафеджиев
Председател на Общински съвет-Пирдоп

